EkBass/fiwiki-20250220-pages-articles huggingface dataset:
Gunnar Grönblom

Gunnar Grönblom (15. maaliskuuta 1895 Turku – 7. elokuuta 1939 Tukholma) oli suomalainen toimitusjohtaja ja kilpapurjehtija.Johtaja Gunnar Grönblom kuollut, Helsingin Sanomat, 08.08.1939, nro 210, s. 2, Kansalliskirjaston digitaaliset aineistot. Viitattu 25.07.2024Gunnar Grönblom död, Hufvudstadsbladet, 08.08.1939, nro 210, s. 7, Kansalliskirjaston digitaaliset aineistot. Viitattu 25.07.2024Uppslagsverket Finland : Grönblom, Gunnar Gunnar Grönblomin isä oli kauppaneuvos Ernst Grönblom. Hänen veljiään olivat vuorineuvos Berndt Grönblom ja kauppaneuvos Edgar Grönblom.Grönblom-suvun tärkeimmät talousvaikuttajat, Pörssitieto G. Kock Grönblom pääsi ylioppilaaksi Turun reaalilyseosta 1913. Hän harjoitti teknillisiä opintoja teknillisessä korkeakoulussa Berliinin Charlottenburgissa, Technical Collegessa Glasgowissa ja Yhdysvalloissa 1913–1917. Grönblom oli Kone-Osakeyhtiö E. Grönblomin hallituksen jäsen ja yhtiön varatoimitusjohtaja vuodesta 1921. Kone-Osakeyhtiö E. Grönblom (vuoteen 1916 Ab Axel Christiernsson Oy) oli 1905 perustettu koneiden ja konetarpeiden agentuuri ja kauppaliike, joka toimi ensin Turussa ja vuodesta 1927 Helsingissä. Grönblom oli myös Oy Sytytin- ja Oy Ammus- nimisten yhtiöiden johtokunnan jäsen sekä Nyländska Jaktklubbenin varakommodori 1932–1939. Grönblom liittyi Nyländska Jaktklubbeniin 1921 ja hän oli seuran hallituksen jäsenenä vuodesta 1929.Täydentäviä yhtiötietoja : Finska Aktiebolaget Axel Christiernssons Maskinaffär, Pörssitieto G. Kock Grönblom osallistui joka vuosi Ruotsissa pidettyihin Sandhamnin purjehduskilpailuihin. Tavallisesti hänellä oli mukanaan useita veneitä ja hänen kahdeksikkonsa Cheerio, ja kuutosensa Petita, saivat useita voittoja. Grönblom osallistui elokuussa 1936 Kielissä pidettyihin Berliinin olympialaisten purjehduskilpailuihin Gustaf Estlanderin vuonna 1928 suunnittelemalla Cheerio-veneellään. Grönblomin kipparoima vene sijoittui kahdeksikkojen sarjassa viidenneksi. Grönblom osallistui rahoittajana Gunnar L. Stenbäckin rakentamien kuutosveneiden Ebba-Charlotta, Barbara ja Pepita rakentamiseen. Vuonna 1940 pidettäväksi aiottuja Helsingin olympialaisia varten Grönblom rakennutti Star-veneen Cherie Turun Veneveistämöllä.Purjehduksen kultamitaleja Ruotsiin, Saksaan ja Hollantiin, Uusi Suomi, 11.08.1936, nro 214, s. 9, Kansalliskirjaston digitaaliset aineistot. Viitattu 25.07.2024 Grönblom osallistui elokuun alussa 1939 pidettyihin Sandhamnin purjehduskilpailuihin. Hän tuli sunnuntai-iltana 6. elokuuta huonovointiseksi ja hänet siirrettiin Tukholmaan sairaalaan. Hän sai kuitenkin pari halvauskohtausta ja menehtyi 44-vuotiaana 7. elokuuta 1939.Sandhamnsregattan 1939, 6 augusti: finske seglaren Gunnar Grönblom tar emot pris av KSSS ordförande amiral Otto Lybeck. Grönblom avled hastigt följande dag, Sjöhistoriska museet, Stockholm == Lähteet == Luokka:Suomalaiset yritysjohtajat Luokka:Suomalaiset kilpapurjehtijat Luokka:Vuonna 1895 syntyneet Luokka:Vuonna 1939 kuolleet
Ihmiskasvoinen sosialismi

Ihmiskasvoinen sosialismi on nimi, jota käytetään Prahan kevään uudistuksista Tšekkoslovakian sosialistisessa tasavallassa vuonna 1968. Uudistajat halusivat muuttaa vallinnutta järjestelmää vapaammaksi ja joustavammaksi. Tšekkoslovakian kommunistisen puolueen pääsihteeri Alexander Dubček käynnisti poliittiset ja taloudelliset uudistukset, joilla hän hajautti maan keskusjohtoista suunnitelmataloutta sekä väljensi tiedotusvälineitä, sanavapautta ja matkustamista koskevia määräyksiä. Neuvostoliitto painosti kesällä 1968 Tšekkoslovakiaa luopumaan uudistuksista, mutta painostus ei tuottanut toivottua tulosta. Seurauksena oli Tšekkoslovakian miehitys saman vuoden elokuussa. Monet länsimaiden vasemmistopiireissä olivat pitäneet uudistuksia vallinneeseen neuvostotyyliseen sosialismiin tervetulleina ja tukeneet Tšekkoslovakian uudistajia. Heille Varsovan liiton toimeenpanema miehitys oli valtava pettymys. == Lähteet == Luokka:Tšekkoslovakian historia
Karla LaVey

Karla Maritza LaVey (s. heinäkuu 1952) on yhdysvaltalainen satanistinen vaikuttaja.First Satanic Church Encyclopedia of Occultism and Parapsychology, viitattu 25.7.2024 Jessika M. Thomas, The Bizarre Story Of Anton LaVey, The Founder Of The Church Of Satan Ranker 23.9.2023, viitattu 25.7.2024 Hän syntyi Saatanan kirkon perustaneen Anton LaVeyn tyttärenä tämän avioliitosta Carole Lansingin kanssa. Anton LaVeyn muut lapset ovat Zeena Schreck (s. 1963) ja Satan Xerxes Carnacki LaVey (s. 1993).F.A.Q. Anton LaVey and His Family Church of Satan, viitattu 25.7.2024 Karla LaVey oli ylipapittaren asemassa Saatanan kirkossa. Isänsä kuoltua hän vakuutti tämän elämänkumppanin Blanche Bartonin kanssa jatkavansa työtä isänsä ajatusten edistämiseksi.Susan Sward, Satanist's Daughter To Keep the `Faith' / Famed devil-worshiper died last week SFGate 8.11.1997, viitattu 25.7.2024 Erimielisyyksiä kuitenkin seurasi. Barton nousi muodollisesti Saatanan kirkon johtoon. Hän tarjosi LaVeylle mahdollisuutta toimistonsa jakamiseen, mutta LaVey ei vaikuttanut kiinnostuneelta yhteistyöstä. LaVeyn onkin kuvailtu suhtautuneen kielteisesti Bartonin johtajuuteen. LaVey perusti 31. lokakuuta 1999 First Satanic Church -järjestön, jonka tarkoitus oli Saatanan kirkon "elvyttäminen" sellaisessa muodossa, jossa hän oli sen varhain tuntenut. First Satanic Church ei ottanut käyttöön avointa jäsenhakua. Anton LaVeyn kirjallisuuden käyttöä opin lähteenä jatkettiin. Saatanan kirkko ei tunnusta Karla LaVeyn auktoriteettia satanismia koskevissa asioissa. LaVey on juontanut radio-ohjelmaa ja sponsoroinut satanistisia konsertteja sekä muita tapahtumia. == Lähteet == Luokka:Yhdysvaltalaiset uskonnolliset johtajat Luokka:Saatanan kirkko Luokka:Satanistit Luokka:Vuonna 1952 syntyneet Luokka:Elävät henkilöt
Metaniilikeltainen

Metaniilikeltainen (C18H15SN3O3Na) eli C.I. Acid Yellow 36 on atsoväreihin kuuluva aromaattinen orgaaninen yhdiste. Yhdistettä käytetään väriaineena esimerkiksi solubiologisissa tutkimuksissa. == Ominaisuudet, valmistus ja käyttö == Huoneenlämpötilassa metaniilikeltainen on keltaista tai ruskehtavaa kiteistä ainetta. Yhdiste liukenee veteen ja etanoliin ja hieman heikommin esimerkiksi dietyylieetteriin, asetoniin tai bentseeniin. Aineen vesiliuos on pH-indikaattori ja muuttuu punaisesta keltaiseksi pH-alueella 1,2–2,3. Metaniilikeltaista valmistetaan metaniilihapon diatsoniumsuolan ja difenyyliamiinin välisellä atsokytkentäreaktiolla. Metaniilikeltaista käytetään sen edullisuuden vuoksi paperin, nahan, villan ja silkin värjäämiseen.Klaus Hunger, Peter Mischke, Wolfgang Rieper & Shufen Zhang: "Azo Dyes, 2. Anionic Dyes", teoksessa Ullmann's Encyclopedia of Industrial Chemistry, John Wiley & Sons, New York, 2018. Solubiologisissa tutkimuksissa se on sytoplasmaa värjäävä lisäävä vastaväriaine. Intiassa metaniilikeltaista on käytetty laittomasti värjäämään kurkumaa ja kyyhkynhernettä. == Lähteet == == Aiheesta muualla == Luokka:Atsovärit
Heinrich Kayser (arkkitehti)

Heinrich Kayser (1842–1917) oli saksalainen arkkitehti. Hän oli alun perin ammattimuurari. Hän perusti 1872 uransa puuseppänä aloittaneen Karl von Grossheimin (1841–1911) kanssa arkkitehtitoimiston. Toimisto sai Berliinin valtiopäivärakennuksen kilpailuissa 1872 ja 1882 toisen palkinnon.Tietosanakirja 1909, osa 11, Hakusana: Kayser, Heinrich Toimiston tavoitteena oli asuinhuonekulttuurin ja käytännöllistä elämää palvelevien rakennusten kehittäminen huippuunsa, ja se rakensi lukuisia yksityishuviloita ja linnoja, vuokrataloja, liike- ja kauppapalatseja (Leipzigerstrassella), hotelleja, hallintorakennuksia, olutpanimoiden (Pschorrbräu) ravintolataloja, joille yhteistä oli ratkaisun taloudellista puolta tehostava tarkoituksenmukaisuus. Aluksi heidän töissään olivat tyylillisesti määräävinä italialainen renessanssi (Deutsche Grundkreditbank Berliinissä) ja saksalainen renessanssi, sittemmin he ajan makua seuraten sovelsivat myös barokki- ja rokokoo-tyylejä. Heidän päätyönsä ovat kuvataide- ja musiikkikorkeakoulun rakennukset Charlottenburgissa (1898–1902) ja sotaoikeuden rakennukset Charlottenburgissa ja Berliinissä. Heillä oli merkittävä vaikutus saksalaiseen taideteollisuuteen. ==Lähteet== ==Aiheesta muualla== Luokka:Saksalaiset arkkitehdit Luokka:Vuonna 1842 syntyneet Luokka:Vuonna 1917 kuolleet
Zeena Schreck

thumb|Zeena Schreck Zeena Schreck (o.s. LaVey; s. 19. marraskuuta 1963) on yhdysvaltalainen uskonnollinen vaikuttaja, kokeellisen musiikin esittäjä ja kuvataiteilija.Episode 22: Rob Errera With Zeena Schreck Christy Alexander Hallberg, viitattu 25.7.2024 Jessika M. Thomas, The Bizarre Story Of Anton LaVey, The Founder Of The Church Of Satan Ranker 23.9.2023, viitattu 25.7.2024 Schreck on Saatanan kirkon perustajan Anton LaVeyn nuorempi tytär. Hänen äitinsä on Diane Hegarty. Schreck nousi julkisuuteen 3-vuotiaana, jolloin hänelle suoritettiin ensimmäinen satanistinen kaste. Saatanan kirkon toiminta oli vähentynyt 1980-luvulla, jolloin kristilliset fundamentalistit syyttelivät sitä muun muassa lasten sieppauksista saatananpalvontapaniikin yhteydessä. Tässä vaiheessa Schreck astui Saatanan kirkon virallisen puhujan asemaan ylipapittarena. Tämä toikin Saatanan kirkolle uusia jäseniä.Annette Lamothe- Ramos, Beelzebub's Daughter Vice 26.9.2012, viitattu 25.7.2024 Schreck esiintyi puheohjelmissa Saatanan kirkon edustajana ja antoi haastatteluja liikkeen puolesta. Hän erosi puhujan ja ylipapittaren tehtävistä vuonna 1990. Samalla hän lähti Saatanan kirkosta miehensä Nikolas Schreckin kanssa. Schreck luopui myös satanismista ja puhui julkisesti isänsä toimintaa vastaan. Schreck on pitänyt Saatanan kirkon alkuvaiheita hyvin samankaltaisina kuin tapaa, jolla skientologia perustettiin. Hänen mukaansa LaVey kehitti satanismista postmodernin aatesuuntauksen, joka oli hänen oman "egonsa manifestaatio". Schreck on kuvaillut kielteisesti isäänsä ja saamaansa kasvatusta. Schreck asettui Berliiniin Saksaan. Erottuaan Saatanan kirkosta hän liittyi Setin Temppeliin, mutta pettyi myös siihen. Vuonna 2002 hän perusti miehensä kanssa Sethian Liberation Movementin, joka harjoittaa magiaa ja Seth-jumalaan liittyviä harjoituksia. Lisäksi Schreck ryhtyi harjoittamaan tantrista buddhalaisuutta. Hän on kertonut aina tunteneensa viehtymystä magiaan. Schreck työskenteli vuosina 1988–1993 kokeellisen musiikin Radio Werewolf -yhtyeessä. Hän julkaisi vuonna 2020 ensimmäisen sooloalbuminsa. 10. NY Art Book Fairissa esiteltiin vuonna 2015 monografia Zeenan valokuvista, muusta kuvataiteesta ja kirjoituksista. Schreck synnytti pojan 14-vuotiaana. == Lähteet == == Aiheesta muualla == * Luokka:Yhdysvaltalaiset uskonnolliset johtajat Luokka:Mystikot Luokka:Yhdysvaltalaiset kuvataiteilijat Luokka:Yhdysvaltalaiset muusikot Luokka:Saatanan kirkko Luokka:Vuonna 1963 syntyneet Luokka:Elävät henkilöt
Galleria Tärinä

Galleria Tärinä on vuonna 2010 perustettu taidegalleria, joka sijaitsee Riihimäellä Riihimäen Matkakeskuksessa (Liikerata). Aluksi Gallerian koko oli vain 40 neliötä. Vuonna 2012 Galleria Tärinä siirtyi Riihimäen Matkakeskuksen uudempaan Liikeradan osaan ja koko laajeni 500 neliön galleriatilaksi, mutta tilat eivät olleet enää vakituiset. Gallerian tavoitteena on rikastuttaa Riihimäen kulttuuria esittelemällä paikallisen yhdistyksen harraste- ja ammattitaiteilijoiden, sekä yhdistyksen ulkopuolisten näyttelynpitäjien taideteoksia. Galleria Tärinää ylläpitää Riihimäen Kuvataiteilijat ry. Galleria on avoinna vuoden ympäri ja näyttelyt vaihtuvat noin kolmen viikon välein. == Riihimäen kauppalan pienoismalli Tärinällä == Galleriassa sijaitsee myös Riihimäki-Seuran ikuistama vuoden 1939 Riihimäen kauppalan pienoismalli. Se on erityisen merkittävä Riihimäelle, sillä pienoismallissa näkyy Riihimäki entisellään ennen vuoden 1939 alkanutta tuhoisaa talvisotaa. Kahdeksasta palasesta koostuvaa pienoismallia rakennettiin kaikkiaan 15 vuotta. Riihimäki- Seura lahjoitti pienoismallin Riihimäen kaupungille vuonna 2004, jonka jälkeen se sijoitettiin Riihimäen kaupunginkirjastolle. Vuonna 2021 kaupunki sijoitti pienoismallin Galleria Tärinälle vuokralle, koska kirjaston uudistusten ja remontoinnin jälkeen, sille ei löytynyt enää sopivaa paikkaa kirjastolta. == Lähteet == * Gallerian Facebook-sivut * Gallerian Instagram-sivut ===Viitteet=== Luokka:Riihimäen kulttuuri Luokka:Taidegalleriat Luokka:Suomen taidegalleriat Luokka:Riihimäen nähtävyydet Luokka:Riihimäki
Cary (Pohjois-Carolina)

Cary on kaupunki Raleigh-Caryn metropolialueella Pohjois-Carolinassa Yhdysvalloissa. Se sijaitsee valtaosin Waken piirikunnassa. 2020-luvun alussa Cary oli Yhdysvaltain toiseksi suurin hallinnollinen yksikkö, joka on virallisesti määritelty termillä "town". Sen asukasluku oli vuonna 2023 noin 180 000. Caryn asukkaita kutsutaan demonyymillä Caryite. == Maantiede ja ilmasto == Cary sijaitsee noin 13 kilometriä Raleigh'n keskustasta länteen. Caryn ilmasto on kostean subtrooppinen. Kesät ovat kuumia ja sateisia, talvet ovat leutoja. Vuotuinen keskilämpötila oli 15,3 °C kaudella 1991–2020. Lämpimin kuukausi oli heinäkuu, 25,9 °C. Viilein oli tammikuu, 4,8 °C. Vuotuinen sademäärä oli 1 240 millimetriä. == Historia == Caryn juuret ovat Bradford's Ordinary -nimisessä siirtolaisyhdyskunnassa, joka perustettiin 1750. Allison Francis "Frank" Page perusti nyky-Caryn huhtikuussa 1871. Cary oli alkuaan rautatieläiskaupunki, jonka ensimmäinen pormestari oli Frank Page. Hän nimesi kaupungin ihailemansa Samuel Fenton Caryn mukaan. Page oli myös liikemies, joka suunnitteli Caryn ensimmäiset kadut ja rakennutti hotellin. Pagen suku vaikutti Caryn vaiheisiin myös myöhemmin ja Frank Pagen poika Walter Hines Page toimi suurlähettiläänä Lontoossa ensimmäisen maailmansodan aikana. Perustamisaikanaan Caryn asukasluku oli noin 150 ja pinta-ala yhden neliömailin, eli noin 260 hehtaaria. Kasvu kiihtyi vasta 1960- ja 1970-luvuilla, jolloin Cary kehittyi uinuvasta muutaman tuhannen asukkaan kaupungista lähes 22 000 asukkaan kaupungiksi. 1980-luvulla asukasluku kaksinkertaistui, kuten myös 1990-luvulla. Vuonna 2000 asukkaita oli noin 95 000\. Sittemmin suhteellinen kasvu on hidastunut, mutta absoluuttinen kasvu on pysynyt kutakuinkin ennallaan. Caryn keskustassa toimii taidekeskus Cary Arts Center, jonka juuret ovat Allison Frances Pagen 1870-luvulla perustamassa Cary Academyssa. == Talous ja liikenne == Usealla kansainvälisellä suuryrityksellä on Caryssa toimipaikka, mukaan lukien SAS Instituten pääkonttori. Caryn keskeisiä maantieliikenteen väyliä ovat Interstate 40, U.S. Route 1 ja U.S. Route 64. Lähin lentoasema on Raleigh-Durhamin kansainvälinen lentoasema, joka sijaitsee kaupungin pohjoispuolella. Caryn rautatieasema on Cary Station. Kaupungin sisäisestä julkisesta liikenteestä vastaa GoCary. == Urheilu == Cary on naisten jalkapalloseura North Carolina Couragen kotikaupunki. Caryssa toimii niin ikään ammattilaisjalkapalloseura North Carolina FC, jonka kotikenttä on WakeMed Soccer Park. == Lähteet == == Aiheesta muualla == *Town of Cary, Pohjois-Carolina, USA — Sunrise, Sunset, and Daylength Luokka:Pohjois-Carolinan kaupungit
Daniela Costian

Daniela Costian (s. 30. huhtikuuta 1965) on uransa päättänyt australialainen kiekonheittäjä ja olympiamitalisti. Hän saavutti kiekonheiton olympiapronssia Barcelonan olympialaisista vuonna 1992. MM-kisoissa Costian voitti hopeaa vuoden 1993 MM-kisoissa Stuttgartissa, minkä lisäksi hän sijoittui viidenneksi Tokion MM-kisoissa vuonna 1991. Kansallisen mestaruuden hän saavutti kiekonheitossa kerran, vuonna 1990. Ennätyksekseen hän heitti tuloksen 69,66 metriä vuonna 1986. == Lähteet == Luokka:Vuonna 1965 syntyneet Luokka:Australialaiset kiekonheittäjät Luokka:Australialaiset olympiamitalistit Luokka:Elävät henkilöt
Charles Simpkins

Charles Simpkins (s. 19. lokakuuta 1963) on uransa lopettanut yhdysvaltalainen kolmiloikkaaja ja olympiamitalisti. Hän saavutti kolmiloikan olympiahopeaa Barcelonan olympialaisista vuonna 1992, minkä lisäksi hän sijoittui viidenneksi Soulin olympialaisissa vuonna 1988. Ennätyksekseen Simpkins hyppäsi tuloksen 17,86 metriä vuonna 1985. == Lähteet == Luokka:Vuonna 1963 syntyneet Luokka:Yhdysvaltalaiset kolmiloikkaajat Luokka:Yhdysvaltalaiset olympiamitalistit Luokka:Elävät henkilöt
Armas Petäjistö

Armas Sakari Petäjistö (2. kesäkuuta 1899 Kemi – 20. kesäkuuta 1980) oli suomalainen yleisurheilija. Hänen päälajinsa oli kolmiloikka. Petäjistö saavutti vuoden 1922 Kalevan kisoissa pronssia tuloksella 13.79. Petäjistö edusti Porvoon Akillesta. == Henkilökohtaiset ennätykset == Laji Tulos Paikka Päivä 100 m 11,3 Porvoo 10.8.1924 200 m 23,7 Kalajoki 15.7.1923 Kolmiloikka 13.79 Helsinki 20.8.1922 == Lähteet == Luokka:Kolmiloikkaajat Luokka:Vuonna 1899 syntyneet Luokka:Vuonna 1980 kuolleet
Hannu Tyhtilä

Hannu Matti Tyhtilä (s. 21. elokuuta 1949 Nivala) on suomalainen ohjaaja ja teatterinjohtaja. Hän työskenteli ohjaajana Kouvolan Teatterissa 1975–1977 ja sitten Kajaanin kaupunginteatterissa ensin ohjaajana 1978–1981 ja johtajana vuoteen 1988 saakka. Hän opiskeli Teatterikorkeakoulun ohjaaja- ja dramaturgiosastolla vuosina 1971–1975. Hän jäi eläkkeelle 2014 Hämeenlinnan Teatterista toimittuaan siellä ohjaajana vuodesta 1988. Tyhtilä on ohjannut monia kotimaisia kantaesityksiä, musiikkiteoksia ja lastennäytelmiä. Tyhtilä sai vuonna 2010 Hämeenlinnan kaupungin kulttuuripalkinnon. Perustelujen mukaan hänellä on ollut keskeinen rooli Hämeenlinnan Verkatehtaan alueen kehittämisessä sekä Kulttuuritukun ja Verstas-näyttämön toiminnassa.. 1970-luvun lopulla Tyhtilä työskenteli vapaana ohjaajana ja teki tv-draamoja Mainostelevisiolle. Näitä olivat Emigrantit, Onni ja Sisarukset. Vuonna 1995 hän ohjasi Yle TV1 -kanavalle Leo Tolstoin klassikosta mukaillun musiikkidraaman Karenin. Hänen tyttärensä on näytelmäkirjailija ja käsikirjoittaja Veera Tyhtilä. He ovat tehneet myös ammatillista yhteistyötä. ==Lähteet== Luokka:Suomalaiset teatteriohjaajat Luokka:Suomalaiset teatterinjohtajat Luokka:Vuonna 1949 syntyneet Luokka:Elävät henkilöt
Tennis kesäolympialaisissa 2024 – miesten kaksinpeli

Miesten tenniksen kaksinpeli Pariisin kesäolympialaisissa 2024 pelattiin 27. heinäkuuta – 4. elokuuta Stade Roland-Garros'lla. == Sijoitetut pelaajat == Lähde: (voittaja) (loppuottelu) (puolivälierät) (3. kierros) (vetäytyi loukkaantumisen vuoksi) (puolivälierät) (3. kierros) (puolivälierät) (puolivälierät) (2. kierros) (välierät) (3. kierros) (välierät) (1. kierros) (1. kierros) (1. kierros) ==Kaavio== Lähde: ===Loppukierrokset=== ===Kaavion yläosa=== ====Lohko 1==== ====Lohko 2==== ===Kaavion alaosa=== ====Lohko 3==== ====Lohko 4==== == Lähteet == Miesten kaksinpeli
Henning Åkermarck

Henning Göran Valdemar Åkermarck (23. lokakuuta 1920 Pernaja – 14. marraskuuta 2010) oli suomalainen yleisurheilija. Åkermarckin päälaji oli kolmiloikka mutta saavutti myös menestystä aitajuoksussa. Hän edusti Suomea neljästi maaottelussa voittaen vuonna 1949 käydyn Suomi-Ranska maaottelun kolmiloikassa. SM-kilpailuissa Åkermarck saavutti pronssia 110 metrin aitajuoksussa vuonna 1944 ja kolmiloikassa pronssia vuonna 1946 sekä hopeaa kolmesti vuosina 1947, 1948 ja 1950. Åkermarck edusti Porvoon Akillesta vuoteen 1950 asti ja sen jälkeen Idrottskluben-32:ta. Åkermarck lopetti uransa kauteen 1954. == Henkilökohtaiset ennätykset == Laji Tulos Paikka Päivä 100 m 11,4 Ei tiedossa 1944 110 m aidat 16,4 Loviisa 19.8.1950 Korkeus 1.87 Porvoo 10.6.1945 Kolmiloikka 14.68 Lund 1.8.1947 == Lähteet == Luokka:Suomalaiset pika-aitajuoksijat Luokka:Kolmiloikkaajat Luokka:Vuonna 1920 syntyneet Luokka:Vuonna 2010 kuolleet
Marius Dewilde

Marius Dewilde (1921–1996) oli ranskalainen väitetty ufokontaktihenkilö.James Miller, Seeing the Future of Civilization in the Skies of Quarouble: UFO Encounters and the Problem of Empire in Postwar France Springer, viitattu 25.7.2024 Dewilde työskenteli metallialalla. 10. syyskuuta 1954 hän kertomansa mukaan poistui rautatieasemalla sijainneesta rakennuksesta Quaroublessa kuultuaan koiran raivokasta haukuntaa. Dewilde tarkasteli ympäristöä sanojensa mukaan taskulampun valossa ja näki kaksi pientä hahmoa, joita epäili salakuljettajiksi. Tarinan mukaan Dewilde yritti ottaa toisen epäillyistä salakuljettajista kiinni, mutta tuli valon tilapäisesti halvaannuttamaksi. Dewilden tapaus herätti aikansa Ranskassa mielenkiintoa ufohavaintoja kohtaan niihin vahvasti uskoneiden, niihin uteliaasti suhtautuneiden ja skeptikkojen keskuudessa. Myöhemmin Dewilde myös väitti olleensa ennen ufohavaintoaan kiertävä sirkusesiintyjä, taistelleensa Ranskan vastarintajoukoissa toisessa maailmansodassa ja matkustaneensa ympäri maailmaa Ranskan kauppalaivastossa. Hän julkaisi Roger-Luc Maryn kanssa kirjan Ne résistez pas aux extra-terrestres (1980), jonka kustansi Éditions du Rocher.Ne résistez pas aux extra-terrestres ! Le contacté de Quarouble, 26 ans après Librairie La Rose Rouge, viitattu 25.7.2024 == Lähteet == Luokka:Ranskalaiset henkilöt Luokka:Ufokontaktihenkilöt Luokka:Vuonna 1921 syntyneet Luokka:Vuonna 1996 kuolleet
Granrudmoen

Granrudmoen on taajama Øyerin kunnassa Innlandetin läänissä Norjassa. Taajaman pinta-ala on 1,6 neliökilometriä ja asukasluku 1 679 vuonna 2023. ==Lähteet== ==Aiheesta muualla== Luokka:Norjan taajamat Luokka:Øyer
Tretten

Tretten on taajama Øyerin kunnassa Innlandetin läänissä Norjassa. Taajaman pinta-ala on 1,2 neliökilometriä ja asukasluku 873 vuonna 2023. Tretten on Norjan vanhimpia markkinapaikkoja. Vuonna 1975 Trettenissä sattui junaonnettomuus, jossa menehtyi 27 ihmistä. ==Lähteet== ==Aiheesta muualla== Luokka:Norjan taajamat Luokka:Øyer
Øyer (taajama)

Øyer on taajama Øyerin kunnassa Innlandetin läänissä Norjassa. Taajaman pinta- ala on 0,7 neliökilometriä ja asukasluku 477 vuonna 2023. ==Lähteet== ==Aiheesta muualla== Luokka:Norjan taajamat Luokka:Øyer
Øyerin kirkko

Øyerin kirkko () on Øyerin kunnassa Innlandetin läänissä Norjassa sijaitseva puinen ristikirkko vuodelta 1725. ==Lähteet== ==Aiheesta muualla== Luokka:Norjan puukirkot Luokka:Øyer
Trettenin kirkko

Trettenin kirkko () on Øyerin kunnassa Innlandetin läänissä Norjassa sijaitseva puinen ristikirkko vuodelta 1728. ==Kuvia== Tretten kirke.JPG|Alttari ==Lähteet== ==Aiheesta muualla== Luokka:Norjan puukirkot Luokka:Øyer
Olli Posti

Olli Posti (s. 1982/3) on suomalainen bloginpitäjä, hyvinvointivaikuttaja ja salaliittoteoreetikko.Salaliittoteoreetikko Olli Posti kokee olevansa edelläkävijä MTV Uutiset 19.1.2023, viitattu 26.7.2024 Posti on sairastanut lapsesta asti astmaa, ja hänellä todettiin 19-vuotiaana MS-tauti.Superruokaa syömällä terveeksi Yle 27.11.2009, viitattu 26.7.2024 Posti omaksui vaikutteita muiden muassa Antti Heikkilän, Joseph Mercolan, Mike Adamsin ja David Wolfen ajatuksista. Nämä vaikuttajat hylkäävät viralliset ravinto- ja terveyssuositukset, eikä näkemysten tueksi ole tieteellistä näyttöä. Posti kiteytti ravintoideologiansa Nutrix-pamfletissaan vuonna 2006. Hän aloitti vuonna 2009 blogin pitämisen nimimerkillä Viidakkomies ja nousi superruoista kiinnostuneiden parissa kärkihahmoksi. Posti väitti parantuneensa MS-taudista ruokavaliomuutoksin. Tosiasiassa sairaus ei ole parannettavissa, mutta siinä voi esiintyä vähäoireisia kausia.Superfoodia, sijoitushopeaa ja vallankumoushaaveita, Image 04/2011, viitattu 26.7.2024 Postin oireet palasivatkin 2010-luvun alkupuolella; hän kertoi oireidensa kuitenkin lievittyneen superruoan ansiosta.Olli Posti loi maineen ravintoguruna, joka "paransi itsensä MS-taudista", Aamulehti 20.10.2017, viitattu 26.7.2024 Posti esiintyi muun muassa Maria!-ohjelmassa. Hän aloitti yhteistyön superruokayhtiöiden ja superruokien myyjien kanssa. Lisäksi Posti teki yhteistyötä Risto Pietilän kanssa Silverbank-hankkeessa. Hän kiersi eri puolilla Suomea puhujana superruoka-aiheista. Hänet valittiin vuoden 2016 some-terveysvaikuttajaksi.Janne Riiheläinen, Petri Korhonen, Seura tutki: Millaisten saarnaajien ääntä rokotevastustajat ja salaliitto-uskovaiset kuuntelevat? Seura 14.11.2021, viitattu 26.7.2024 Vuonna 2019 Posti julkaisi teoksen Supermarket Survival: Rakkaudesta ruokaan ja hyvinvointiin (Readme, 2019). Postin alkuperäinen suosio perustui toimintaan superruokavaikuttajana. Sittemmin hän tuli tunnetuksi salaliittoteorioiden edistäjänä.Sotauutisia kaninkolosta Yle 11.4.2022, viitattu 26.7.2024 Postista tuli yksi tunnetuimmista rokotteiden vastustajista Suomessa. Hän vastusti aktiivisesti koronatoimia. Esimerkiksi syksyllä 2021 Posti kävi helsinkiläisen koulun luona vastustamassa lasten rokottamista. Venäjän aloitettua vuonna 2022 suurhyökkäyksensä Ukrainaan Posti esitti Venäjän hallinnosta peräisin olevia näkemyksiä Ukrainan natseista, bioaselaboratorioista ja Butšan verilöylyn lavastuksesta. Posti oli vuoden 2023 eduskuntavaaleissa ehdokkaana Vapauden liiton listalla Helsingin vaalipiiristä.Hyvinvointialan vaikuttaja Olli Posti Vapauden liiton ehdokkaaksi Helsinkiin Vapauden liitto 11.11.2022, viitattu 26.7.2024 Hän sai 417 ääntä.Olli Posti Yle, Tulospalvelu, viitattu 26.7.2024 == Lähteet == Luokka:Suomalaiset bloginpitäjät Luokka:Suomalaiset salaliittoteoreetikot Luokka:1980-luvulla syntyneet Luokka:Elävät henkilöt
Trettenin junaonnettomuus

Trettenin junaonnettomuus tapahtui Norjan Trettenissä 22. helmikuuta 1975. Oslosta ja Trondheimista lähteneet matkustajajunat törmäsivät ensin mainitun ajettua ohituspaikalla punaisia päin. Veturinkuljettajat havaitsivat toisensa liian myöhään, eikä jarrutus ehtinyt estää katastrofia. Junien yhteensä noin 800 matkustajasta 27 sai surmansa, enemmän kuin missään muussa rauhan aikana tapahtuneessa junaonnettomuudessa Norjassa. ==Lähteet== Luokka:Onnettomuudet Norjassa Luokka:Norjan rautatieliikenne Luokka:Vuoden 1975 junaonnettomuudet Luokka:Øyer
John McKeithen

John Julian McKeithen (28. toukokuuta 1918 Grayson, Louisiana – 4. kesäkuuta 1999 Columbia, Louisiana) oli yhdysvaltalainen demokraattipoliitikko, joka toimi Louisianan kuvernöörinä vuosina 1964–1971. Hän oli ensimmäinen Louisianan kuvernööri, joka toimi virassa perättäin kaksi kautta. == Lähteet == Luokka:Louisianan kuvernöörit Luokka:Yhdysvaltalaiset demokraattipoliitikot Luokka:Vuonna 1918 syntyneet Luokka:Vuonna 1999 kuolleet
Kripos

Kripos (Kriminalpolitisentralen) on Norjan kansallinen järjestäytynyttä ja vakavaa rikollisuutta torjuva poliisivirasto. Se tekee kansainvälistä yhteistyötä Europolin ja Interpolin kautta. Kripos perustettiin vuonna 1959. ==Lähteet== ==Aiheesta muualla== * Forvaltningsdatabasen Luokka:Norjan valtion virastot Luokka:Norjan poliisitoimi
Torkjell Berulfsen

Torkjell Kristian Berulfsen (20. tammikuuta 1943 – 24. heinäkuuta 2024) oli norjalainen toimittaja, radio- ja televisiojuontaja ja kirjailija. Hän juonsi NRK:lla monenlaisia ohjelmia 1970-luvulta vuoteen 2015, jolloin hän jäi eläkkeelle. ==Lähteet== ==Aiheesta muualla== Luokka:Norjalaiset toimittajat Luokka:Norjalaiset televisiojuontajat Luokka:Norjalaiset kirjailijat Luokka:Vuonna 1943 syntyneet Luokka:Vuonna 2024 kuolleet
Michalin hallitus

Michalin hallitus on ollut Viron tasavallan hallitus 23. heinäkuuta 2024 lähtien. Hallitukseen kuuluvat Reformipuolue, Viro 200 ja Sosiaalidemokraatit, eli samat puolueet kuin edeltävään Kaja Kallaksen III hallitukseen. Hallitus vaihtui, sillä Kallas valittiin Euroopan unionin ulkoasioiden ja turvallisuuspolitiikan korkeaksi edustajaksi. == Hallituksen kokoonpano == ==Lähteet== Luokka:Viron hallitukset
Michael Shin

Shin Woo-hyun (; s. 23. elokuuta 2004 Seoul) eli Michael Shin on eteläkorealainen moottoriurheilija. == Ura == Shin ajoi vuoden kartingia Koreassa, kunnes hän jätti kartingin vedoten siihen, että karting Koreassa "ei ollut tarpeeksi hyvä ympäristö minulle edistymiselle". Vuonna 2021 Shin testasi Formula Renault ja Formula 4 -autoja Isossa-Britanniassa JHR Developmentsin kanssa. Tämän jälkeen hänen ilmoitettiin ajavan tallin riveissä kauden 2022 Formula 4 UAE -sarjassa. Hän ei saavuttanut kaudella yhtään pistettä parhaana tuloksena 12. sijoitus. Vuonna 2022 Shin kilpaili Britannian Formula 4 -sarjassa Virtuosi Racing -tallissa. Hän saavutti kaudella yhden voiton ja yhden kakkossijan keräten 87 pistettä sijoittuen sarjassa 11:ksi. Vuonna 2023 Shin siirtyi GB3 Championship -sarjaan saavuttaen kauden aikana 144 pistettä parhaana tuloksena neljäs sija, sijoittuen sarjapisteissä 18:ksi. Samana vuonna Shin ajoi Formula Regional Middle East Championship -sarjaa saavuttaen yhden palkintosijan sijoittuen 14:ksi. Hän ajoi myös kuusi kilpailua FIA Formula 3 Championship -sarjassa, mutta ei kerännyt pisteitä. Vuonna 2024 Shin on ajanut Eurocup-3 ja EuroFormula Open -sarjoissa. Vuoden 2024 alussa Shin ajoi Formula Regional Oceania Championship -sarjassa. Hän saavutti sarjassa yhden voiton ja viisi palkintosijaa sijoittuen neljänneksi. ==Lähteet== Luokka:Eteläkorealaiset autourheilijat Luokka:Elävät henkilöt Luokka:Vuonna 2004 syntyneet
Museorautatie

pienoiskuva|Liikennettä kapearaiteisella Romney, Hythe and Dymchurch Railway -museoradalla Englannissa. Museorautatie tai museorata on säännöllisestä matkustaja- tai tavaraliikenteestä poistettu rataverkon osa, jolla liikennöidään museokalustolla eli museojunilla. Museorautateitä on kutsuttu eläviksi museoiksi. Vanhan miljöön säilyttämiseksi radoilla voidaan käyttää esimerkiksi vanhoja merkkejä ja opasteita.Nummelin 2021, s. 34 Museorautatien toiminta vaatii monenlaista työtä, kuten veturinkuljettajan ja konduktöörin sekä radan ja kaluston kunnostamista.Nummelin 2021, s. 15 Vaikka toiminnan rahallista perustaa voi ylläpitää lipputuloilla, työhön voi silti kuulua esimerkiksi varainhankintaa.Nummelin 2021, s. 20 Toimintaa voidaan ylläpitää täysin vapaaehtoistyöllä. == Museorautatiet Suomessa == * Haapamäki–Virrat (lakkautettu)Nummelin 2021, s. 35 * Jokioisten museorautatie * Kovjoen museorautatie * Porvoon museorautatie Suomessa vuonna 2003 voimaan tullut Rautatielaki mahdollisti VR:stä riippumattomien museojunaliikennöitsijoiden toimimisen. Liikenteen harjoittajalla tulee kuitenkin olla turvallisuustodistus.Nummelin 2021, s. 37 Suomen Museorautatieliitto (MRL) valvoo toiminnan harjoittamiseen liittyviä etuja ja pyrkii saamaan huomiota vanhan rautatiekaluston ja rautatieympäristöjen säilyttämiselle. == Lähteet == * === Viitteet=== == Aiheesta muualla == *
Peggy Nadramia

Peggy Nadramia on Saatanan kirkon ylipapitar. Hän johtaa liikettä yhteistyössä miehensä Peter H. Gilmoren kanssa.Aaron Williams, Exclusive: High Priest Peter H. Gilmore and High Priestess Peggy Nadramia Talk the Church of Satan Dread Central 23.2.2016, viitattu 26.7.2024 Nadramia syntyi Manhattanin Hell’s Kitchenissä. Hän toimitti aikoinaan palkittua Grue-kauhulehteä.New York Is Hell | Ben DeCasseres Underworld Amusements, viitattu 26.7.2024 Saatanan kirkon perustaja Anton LaVey oli Nadramian ystävä. Nadramian arvo Saatanan kirkon hierarkiassa on Magistra; ylipapitar on virka. == Lähteet == == Aiheesta muualla == * Luokka:Saatanan kirkon johtajat Luokka:Syntymävuosi puuttuu Luokka:Elävät henkilöt
Tage Algreen-Ussing

Tage Algreen-Ussing (11. lokakuuta 1797 – 25. kesäkuuta 1872) oli tanskalainen juristi ja poliitikko. Nuorempana hän vastusti kuninkaan yksinvaltaa ja vaati muun muassa laajempaa sananvapautta, enemmän julkisuutta hallintoon sekä parempaa oikeusturvaa. Kristian VIII:n noustua valtaan vuonna 1839 Algreen- Ussing muuttui konservatiivisemmaksi. Hän vastusti Eider-politiikkaa ja vuoden 1849 perustuslakia. Algreen-Ussing oli vuosina 1840–1869 Kööpenhaminan kaupunginvaltuuston jäsen. ==Lähteet== ==Aiheesta muualla== Luokka:Tanskalaiset juristit Luokka:Tanskalaiset poliitikot Luokka:Vuonna 1797 syntyneet Luokka:Vuonna 1872 kuolleet
Brother Firetriben diskografia

Tämä artikkeli käsittää Brother Firetribe -yhtyeen diskografian. == Studioalbumit == * * * * * == EP:t == * == DVD:t == * == Singlet == * ”One Single Breath” (2006) * ”I’m on Fire” (2006) * ”I Am Rock” (2007) * ”Runaways” (2008) * ”For Better or for Worse” (2014) * ”Taste of a Champion” (2016) * ”Rock in the City” (2020) * ”Bring On The Rain” (2020) * ”Night Drive” (2020) * ”Chariot Of Fire” (2020) * ”Love Is A Beautiful Lie” (2020) * ”Thunder rising” (2021) * ”Man on a Mission” (2022) * ”Just Another Night” (2023) * ”Are You Ready?” (2024) == Musiikkivideot == * ”One Single Breath” (2006) * ”For Better or for Worse” (2014) * ”Indelible Heroes” (2017) * ”Bring on the Rain” (Lyriikkavideo) (2020) * ”Night Drive” (2020) * ”Thunder Rising” (2021) == Lähteet == diskografia Luokka:Diskografiat
Metyylietyyliselluloosa

Metyylietyyliselluloosa (etyylimetyyliselluloosa) (E-koodi E 465) on selluloosan johdannainen, jossa selluloo­sa­molekyylin runkoon on liittynyt etyyli- ja metyyliryhmiä eetterin kaltaisin sidoksin. Se on väriltään valkoista, kellertävää, harmahtavaa. Se on hajutonta ja mautonta ja rakenteeltaan kuituista rakeista jauhetta. Se turpoaa veteen liuetessa, jolloin liuos on kolloidinen. Tämä liuos on opaalinhohtoinen ja viskoosinen. Metyylietyyliselluloosa liukenee myös etanoliin, mutta ei muihin eettereihin. Metyylietyyliselluloosaa käytetään elintarvikkeissa sakeuttamis-, stabilointi- ja emulgointiaineena. Siitä, kuinka paljon metyylietyyliselluloosaa saadaan laittaa mihinkin elintarvikkeeseen, on FAOn ja WHOn määräyksiä. == Lähteet == == Aiheesta muualla == * Ruokavirasto: E465 - Etyylimetyyliselluloosa * Food and Agriculture Organization of the United Nations (FAO): Methyl ethyl cellulose (pdf) Luokka:Polysakkaridit
Michel Brusseaux

Michel Brusseaux (19. maaliskuuta 1913 Oran, Ranskan Algeria – 28. helmikuuta 1986) oli algerialaissyntyinen ranskalainen jalkapalloilija, pelipaikaltaan hyökkääjä. Brusseaux edusti kahden vuoden esiintymistään Sètessä lukuun ottamatta koko uransa Saint-Étienneä 1939–1947. Sèten kanssa hän voitti Ligue 1:n kaudella 1938–1939. Hän pelasi yhteensä 20 liigaottelua ja teki niissä 8 maalia. Brusseaux debytoi Ranskan A-maajoukkueessa toukokuussa 1938 ja kuului joukkueen kokoonpanoon saman vuoden maailmanmestaruuskilpailuissa. == Lähteet == Luokka:Ranskalaiset jalkapalloilijat Luokka:Ranskanalgerialaiset Luokka:Vuonna 1913 syntyneet Luokka:Vuonna 1986 kuolleet
Isopipo

Isopipo (Penstemon grandiflorus) on ratamokasvien (Plantaginaceae) heimoon, pipojen (Penstemon) sukuun kuuluva kasvilaji. Isopipo on kasvutavaltaan pysty ja sen varret kasvavat yksittäin tai pieninä ryhminä. Varret ovat haarattomia, kaljuja ja vaaleanvihreitä tai joskus purppuravivahteisia. Lehdet sijaitsevat varren tyvellä sekä varressa vastakkaisesti. Tyvilehdet ja alimmat varsilehdet ovat ruodillisia ja 3–16 cm pitkiä sekä noin 5 cm leveitä. Ylemmät lehdet ovat noin 9 cm pitkiä ja muodoltaan leveänpuikeita. Kukat kehittyvät kasvin yläosien lehtihankoihin lyhyiden kukkaperien päihin. Kuhunkin lehtihankaan kehittyy kolmesta yhdeksään paria kukkaryppäitä, joissa on kahdesta neljään kukkaa. Kukkien teriöt ovat suppilomaisia, 3,5–5 cm pitkiä ja yleensä violetteja, purppuranvärisiä tai vaaleanpunaisia, mutta joskus sinisiä. Hedelmänä on 1,5–2,5 cm pitkiä kota, joka on kypsänä tummanruskea ja sisältää lukuisia siemeniä. Siemenet ovat tummanruskeita, 2–4 mm pitkiä, kulmikkaita ja epäsäännöllisen muotoisia Isopipo on tavallinen preeria-alueiden laitamien kasvi Yhdysvaltojen Keskilännen pohjoisosissa sekä Suurilla tasangoilla. Isopipoa kasvatetaan myös koristekasvina. == Lähteet == * Minnesota Wildflowers: Penstemon grandiflorus (Large Beardtongue) Luokka:Ratamokasvit
Wenzhou World Trade Center

Wenzhou World Trade Center () on Wenzhoussa Kiinassa sijaitseva 322 metriä korkea pilvenpiirtäjä. Torni rakennettiin vuosina 2002–2011, ja siinä on 68 kerrosta. Tornissa on hotelli ja toimistotiloja, ja se on valmistettu täysin betonista. Rakennuksen suunnitteli arkkitehtitoimisto Shanghai Institute of Architectural Design & Research. == Lähteet == Luokka:Kiinan pilvenpiirtäjät
Energia Belgiassa

Energia Belgiassa käsittelee Belgian energian tuotantoon ja kulutukseen liittyviä asioita. == Energian kulutus == Energiankulutus asukasta kohti vuonna 2022 oli 205,444 miljoonaa BTU:ta, maailmassa 18. suurinta. Kolme alaa kuluttaa suurimman osan öljystä: tieliikenne (34 %), meriliikenne (29 %) ja petrokemian teollisuus (30 %). Lentoliikenteen osuus on 7 prosenttia. Vuonna 2024 ensirekisteröidyistä henkilöautoista yleisimmin käyttövoimana oli bensiini (41,2%), sitten täyssähkö (28,5%) ja lataushybridit (15,0%). Dieselautojen osuus oli vain 4,9%. == Energian tuotanto == Belgian energiankulutus vuonna 2022 jakaantui eri lähteiden kesken seuraavasti: * öljy: 36% * maakaasu: 26 % * ydinvoima: 22.5% * biopolttoaineet ja jätteenpoltto: 7,5% * kivihiili: 5% * aurinko ja tuulivoima: 2.5% == Öljy == Belgia kuluttaa päivässä 631 522 barrelia öljyä ja tuottaa siitä itse 24 423 barrelia (2016). Belgialla on Antwerpenin suuri öljysatama ja sen ympärillä neljä jalostamoa ja paljon putkistoja. Tämä infrastruktuuri palvelee kotimaisen kulutuksen lisäksi naapurimaita. Venäjän hyökättyä Ukrainaan Belgia lisäsi öljyn tuontia Norjasta ja Yhdysvalloista. == Ydinvoima == Maassa on viisi toimivaa ydinreaktoria ja kolme suljettua. Reaktorit sijaitsevat Doelin ja Tihangen ydinvoimaloissa. == Kivihiili == Vuonna 2022 Belgia poltti 4,9 miljoonaa tonnia hiiltä, tuotti siitä itse 1,27 miljoonaa tonnia, toi ulkomailta 4,5 miljoonaa ja vei ulkomaille 0,56 miljoonaa tonnia. Sen jäljellä olevat tunnetut hiilivarat ovat 4100 miljoonaa tonnia. 1800-luvulla Vallonian hiilikaivokset vauhdittivat maan teollistumista. Vuoteen 1917 mennessä kivihiilen louhinta oli alkanut myös maan koillisosassa, Limburgin ympäristössä. Valtakunnallinen kivihiilen tuotanto saavutti huippunsa 1950-luvulla. Tuotanto väheni vähitellen, kun Vallonian ja Limburgin kaivokset suljettiin: Eisdenin kaivos vuonna 1987 ja Belgian viimeinen kaivos Heusden- Zolderissa vuonna 1992. Neljä entistä hiilikaivosta muodostavat Unescon maailmanperintökohteen Vallonian kaivoskohteet. == Lähteet == Belgia Belgia Luokka:Belgian talous
Dassault Falcon

Dassault Falcon (aiemmin myös Mystère) on ranskalaisen Dassault Aviationin valmistama perhe liikesuihkukoneita. == Historia == Ensimmäinen Falcon, Dassault Falcon 20, teki ensilentonsa 4. toukokuuta 1963. Se tunnettiin ensin nimellä Mystère 20, mutta uudelleennimettiin yhdysvaltalaisen Pan Amin kanssa tehdyn yhteistyön seurauksena. 60-vuotisen tuotannon aikana eli toukokuuhun 2023 mennessä Dassault Aviation oli toimittanut yli 2 700 Falcon-perheen konetta. Tuotannossa on mallit Falcon 900, 2000, 7X ja 8X. Perheen uusin jäsen on vielä suunnitteluvaiheessa oleva Falcon 6X, joka teki ensilentonsa vuonna 2021. Falcon-perheen seuraava malli on vuonna 2025 esiteltävä suuri Falcon 10X. Liikelentokäytön ohella koneita voidaan varustella monenlaisiin tehtäviin, kuten rahti- ja sotilastehtäviin. Falcon-malliston suurimmat kilpailijat ovat Bombardier Aviationin ja Gulfstream Aerospacen liikesuihkukoneet. === Suomessa === Vuonna 1970 kymmenen suomalaisyritystä perusti yhdessä liikelentoyhtiö Nordairin, jolla oli käytössä Falcon 20. Se kuljetti muun muassa valtion edustajia, viranomaisia ja valtionpäämiehiä, kuten Suomen tasavallan presidenttiä Urho Kekkosta. Suomalaisella Jetflitella on yksi Falcon 7X, joka kävi vuonna 2015 ensimmäisenä suomalaisena kiinteäsiipisenä lentokoneena Etelämantereella. Suomalainen Polar Aviation on liikennöinyt kolmea Suomeen rekisteröityä venäläisen Sergei Grištšenkon omistamaa liikelentokonetta, joista yksi on Falcon 8X. Koneilla on kuljetettu venäläisiä oligarkkeja ja koneiden omistajuus siirrettiin Venäjään kohdistettujen talouspakotteiden takia Gazprombankilta Grištšenkon Stradian Consultants Limited -yhtiölle. Ylen MOT teki asiasta selvityksen huhtikuussa 2022. == Mallisto == Suluissa valmistusvuodet. === Tuotannosta poistuneet === * Dassault Falcon 20/200, kaksimoottorinen (1963–1988) * Dassault Falcon 10/100, pienempi versio Falcon 20:stä (1970–1988) * Dassault Falcon 50, kolmimoottorinen kehitelmä Falcon 20:stä (1976–2008) === Tuotannossa === * Dassault Falcon 900, hieman suurennettu, pitkän kantaman kehitelmä Falcon 50:stä (1984–) * Dassault Falcon 2000, kaksimoottorinen ja pienennetty, lyhyemmän kantaman kehitelmä Falcon 900:sta (1993–) * Dassault Falcon 7X, erittäin pitkän kantaman jatkokehitelmä Falcon 900:sta (2005–) * Dassault Falcon 8X, suurennettu ja paranneltu versio Falcon 7X:stä (2016–) === Kehitteillä === * Dassault Falcon 6X, suurennettu versio Falcon 5X:stä (2021–, suunnittelussa) * Dassault Falcon 10X, suuri kaksimoottorinen pitkän kantaman liikesuihkukone (2025, suunnittelussa) === Keskeytetyt projektit === * Dassault Falcon 75, mahdollisesti ylisooninen, muuttuvageometrisilla siivillä varustettu (1968, projekti lopetettiin) * Dassault Falcon 30/40, suureksi liikekoneeksi tai syöttöliikenteen matkustajakoneeksi suunniteltu suurennettu versio Falcon 20:stä (1973, ei tullut tuotantoon) * Dassault Falcon 5X, uudella rungolla suunniteltu kaksimoottorinen (2017, projekti lopetettiin Safran Silvercrest -moottorin ongelmien takia) == Lähteet == Luokka:Liikelentokoneet Luokka:Dassault’n ilma-alukset
Hector Cazenave

Hector Cazenave (13. huhtikuuta 1914 Montevideo, Uruguay – 27. syyskuuta 1958) oli uruguaylaissyntyinen ranskalainen jalkapalloilija, pelipaikaltaan oikea laitapuolustaja. Cazenave edusti urallaan Defensoria 1934–1936, Sochaux’ta 1936–1940 ja uudestaan Defensoria vuodesta 1940 uransa päättämiseen 1944 asti. Hän voitti Sochaux’n kanssa Ligue 1:n kaudella 1937–1938. Cazenave debytoi Ranskan A-maajoukkueessa lokakuussa 1937 ja kuului joukkueen kokoonpanoon vuoden 1938 maailmanmestaruuskilpailuissa. Hän pelasi turnauksessa kahdessa ottelussa. == Lähteet == Luokka:Uruguaylaiset jalkapalloilijat Luokka:Ranskalaiset jalkapalloilijat Luokka:Vuonna 1914 syntyneet Luokka:Vuonna 1958 kuolleet
Peitsipietarit

Peitsipietarit (Zeniontidae tai Zenionidae) on pietarinkaloihin kuuluva kalaheimo. Lajeja tavataan syvissä vesissä eteläisen pallonpuoliskon valtamerissä. == Lajit ja anatomia == Peitsipietareihin kuuluu kolme sukua ja seitsemän lajia. Heimon lajit ovat litteitä ja ruumiinmuodoltaan pitkänomaisia tai soikeita. Ne jäävät useimmiten alle 10 cm pitkiksi. Peitsipietareiden pää, silmät ja suu ovat suuret ja kalat voivat työntämään yläleukaansa eteenpäin. Rintaevät ovat lyhyet ja pyöreät ja vatsaevissä on vahva sahalaitainen piikki. == Levinneisyys ja elintavat == Peitsipietareita tavataan lauhkeista ja lämpimistä meristä enimmäkseen eteläisellä pallonpuoliskolla. Ne liikkuvat 300–600 metrin syvyydessä merenpinnasta. ==Lähteet== Luokka:Pietarinkalat
Neuville-sur-Seine

Neuville-sur-Seine on kunta Ranskassa Auben departementissa Grand Estin alueella. Se sijaitsee Seinejoen varrella, noin 42 kilometriä Troyes'n kaupungista kaakkoon. Neuville-sur-Seine on Côte des Barin viinialueeseen kuuluva kunta, ja se kuuluu Champagnen turistireitteihin, joiden avulla voi tutustua Champagnen viinitarhoihin. Vuonna 1864 paikalliset viininviljelijät rakensivat 23 metriä korkean patsaan Notre-Dame-des-Vignes, joka on viininviljelyn ja viiniköynnösten suojelun symboli. Kunnan keskustassa oleva Pyhän Neitsyen syntymän kirkko (Église de la Nativité de la Sainte-Vierge) on alkujaan rakennettu 1100-luvulla. Kirkkoa muutettiin sekä ulkoasu tehtiin uusklassiseksi 1800-luvulla. ==Lähteet== ==Aiheesta muualla== Luokka:Auben kunnat
Luettelo Afrikan kaupungeista väestön mukaan kaupunkirajojen sisällä

Tämä on luettelo Afrikan suurimmista kaupungeista. Sijoitukset perustuvat kaupunkien hallinnollisten rajojen sisällä oleviin väestömääriin, vaikka suuremmalla kaupunki- tai metropolialueella väestömäärä olisi suurempi. Lihavoitu nimi edustaa maan suurinta kaupunkia ja kursivoitu pääkaupunkia. ==Luettelo== Sija Kaupunki Valtio Väkiluku Vuosi 1 Kinshasa 17 032 322 2024 2 Lagos 16 536 018 2024 3 Kairo 10 100 166 2022 4 Giza 9 250 791 2021 5 Luanda 8 952 496 2022 6 Dar es Salaam 7 404 689 2022 7 Khartum 6 344 348 2023 8 Johannesburg 6 065 354 2022 9 Abidjan 5 515 790 2022 10 Aleksandria 5 483 605 2022 11 Addis Abeba 5 227 794 2022 12 Nairobi 5 118 844 2022 13 Kapkaupunki 4 800 954 2022 14 Yaoundé 4 336 670 2022 15 Kano 4 219 209 2022 16 Ekurhuleni (East Rand) 4 045 000 2022 17 Durban 4 034 678 2022 18 Douala 3 926 645 2022 19 Casablanca 3 840 396 2022 20 Ibadan 3 756 445 2022 21 Antananarivo 3 699 900 2022 22 Abuja 3 652 029 2022 23 Kampala 3 651 919 2022 24 Kumasi 3 630 326 2022 25 Dakar 3 326 001 2022 26 Port Harcourt 3 324 694 2022 27 Ouagadougou 3 055 788 2022 28 Lusaka 3 041 789 2022 29 Alger 2 853 959 2022 30 Bamako 2 816 943 2022 31 Omdurman 2 805 396 2022 32 Mbuji-Mayi 2 765 002 2022 33 Pretoria 2 739 768 2022 34 Lubumbashi 2 695 331 2022 35 Accra 2 605 402 2022 36 Brazzaville 2 552 813 2022 37 Mogadishu 2 497 463 2022 38 Tunis 2 435 961 2022 39 Conakry 2 048 525 2022 40 Rabat 1 931 930 2022 41 Lomé 1 925 517 2022 42 Benin City 1 841 084 2022 43 Matola 1 796 872 2022 44 Monrovia 1 622 582 2022 45 Kananga 1 592 924 2022 46 Harare 1 557 740 2022 47 Onitsha 1 552 630 2022 48 N'Djamena 1 532 588 2022 49 Nouakchott 1 431 539 2022 50 Mombasa 1 388 979 2022 51 Niamey 1 383 909 2022 52 Kisangani 1 366 342 2022 53 Pointe-Noire 1 294 612 2022 54 Gqeberha (Port Elizabeth) 1 280 550 2022 55 Tangier 1 277 242 2022 56 Freetown 1 272 145 2022 57 Fès 1 267 317 2022 58 Uyo 1 264 636 2022 59 Mwanza 1 245 444 2022 60 Lilongwe 1 222 325 2022 61 Kigali 1 208 296 2022 62 Bukavu 1 190 367 2022 63 Abomey-Calavi 1 188 736 2022 64 Nnewi 1 176 550 2022 65 Tripoli 1 175 830 2022 66 Kaduna 1 158 048 2022 67 Aba 1 150 116 2022 68 Bujumbura 1 139 265 2022 69 Maputo 1 138 960 2022 70 Hargeisa 1 079 377 2022 71 Bobo Dioulasso 1 074 309 2022 72 Shubra el-Kheima 1 072 951 2022 73 Ikorodu 1 041 166 2022 74 Asmara 1 034 872 2022 75 Marrakesh 1 033 050 2022 76 Tshikapa 1 023 575 2022 77 Nyala 1 012 312 2022 78 Ilorin 1 000 477 2022 79 Blantyre 994 911 2022 80 Agadir 960 438 2022 81 Misratah 953 472 2022 82 Owerri 945 046 2022 83 Warri 942 683 2022 84 Jos 942 167 2022 85 Bangui 933 176 2022 86 Nampula 927 472 2022 87 Oran 922 302 2022 88 West Rand 921 524 2022 89 Lubango 914 456 2022 90 Cabinda 861 878 2022 91 Umuahia 860 555 2022 92 Libreville 856 854 2022 93 Benghazi 847 790 2022 94 Maiduguri 822 337 2022 95 Enugu 819 791 2022 96 Lokoja 790 742 2022 97 Vereeniging 786 127 2022 98 Benguela 776 832 2022 99 Bunia 767 645 2022 100 Sansibar 766 392 2022 ==Lähteet== Luokka:Luettelot kaupungeista Luokka:Afrikan kaupungit
Luettelo Oseanian kaupungeista väestön mukaan kaupunkirajojen sisällä

Tämä on luettelo Oseanian suurimmista kaupungeista.Sijoitukset perustuvat kaupunkien hallinnollisten rajojen sisällä oleviin väestömääriin toisin kuin kaupunkialueisiin tai metropolialueisiin joilla on välttämättä suurempi väestö. Lihavoitu edustaa maan suurinta kaupunkia kursivoitu pääkaupunkia. ==Luettelo== Kaupunki Valtio Väkiluku Kuva Sydney 5 361 466 Melbourne 5 096 298 Brisbane 2 568 927 Perth 2 099 530 Auckland 1 715 600 Adelaide 1 359 087 Honolulu 1 016 508 150px Gold Coast 718 772 Newcastle–Maitland 505 489 Canberra–Queanbeyan 462 984 Wellington 439 200 150px Christchurch 392 100 Port Moresby 364 145 150px Sunshine Coast 353 906 Central Coast 338 567 Wollongong 312 167 Geelong 287 704 Hobart 218 386 Townsville 184 271 Nouméa 179 509 Hamilton 178 500 Cairns 155 529 150px Tauranga 155 200 Toowoomba 140 303 Papeete 136 771 Dunedin 133 300 - Darwin 132 921 Ballarat 111 348 Bendigo 103 575 Lae 100 677 Mandurah 98 883 Albury–Wodonga 97 274 Palmerston North 90 500 Launceston 88 884 150px Suva 87 000 Honiara 84 520 ==Viitteet== Luokka:Luettelot kaupungeista Luokka: Oseanian kaupungit
Montiéramey

Montiéramey on kunta Ranskassa Auben departementissa Grand Estin alueella. Se sijaitsee Lac d'Orient -järven rannalla, noin 20 kilometriä Troyes'n kaupungista kaakkoon. pienoiskuva|vasen|Neitsyen taivaaseenastumisen kirkko Montiéramey luostari perustettiin 800-luvulla. Luostari tuhoutui Ranskan suuren vallankumouksen aikana 1700-luvun lopulla luostaritaloa lukuun ottamatta. Neitsyen taivaaseenastumisen kirkko (Église Notre-Dame- de-l'Assomption) on entinen luostarikirkko, ja se on luokiteltu historialliseksi muistomerkiksi vuonna 1840. Kirkon laiva on peräisin 1100-luvulta ja poikkilaiva 1500-luvulta. ==Lähteet== ==Aiheesta muualla== Luokka:Auben kunnat
Clérey

Clérey on kunta Ranskassa Auben departementissa Grand Estin alueella. Se sijaitsee Seinejoen varrella, noin 15 kilometriä Troyes'n kaupungista kaakkoon. Saint-Pierre-aux-Liensin kirkko lisättiin historiallisten monumenttien luetteloon vuonna 1926. Se on rakennettu 1100- ja 1200-luvuilla, sekä uusittu 1600- ja 1800-luvuilla. ==Lähteet== ==Aiheesta muualla== Luokka:Auben kunnat